[{"text_idx": "#000004", "text": "Boost for Wales as Freeports set to create thousands of jobs and attract billions in investment"}, {"text_idx": "#000006", "text": "Crude oil worker rescued from tanker in gale force nine"}, {"text_idx": "#000008", "text": "App sets out to present artist to a new and wider audience"}, {"text_idx": "#000009", "text": "Powys roads winter service proposals to be considered"}, {"text_idx": "#000010", "text": "Blwyddyn Newydd, ffocws newydd ar yrfaoedd bwyd a diod yng Nghymru"}, {"text_idx": "#000011", "text": "MAE YMGYRCH i annog pobl i ystyried gyrfa newydd yn niwydiant bwyd a diod llwyddiannus Cymru wedi cael ei lansio gan Lywodraeth Cymru."}, {"text_idx": "#000012", "text": "Mae ymgyrch newydd Gweithlu Bwyd Cymru, a gyflwynir gan Sgiliau Bwyd Cymru, yn arddangos y gyrfaoedd cyffrous ac amrywiol yn y diwydiant ac yn tynnu sylw at yr ystod eang o gyfleoedd sydd ar gael i unrhyw un sy\u2019n bwriadu dechrau gyrfa newydd, i drosglwyddo sgiliau neu uwchsgilio a symud ymlaen."}, {"text_idx": "#000014", "text": "Dywedodd y Gweinidog dros Faterion Gwledig a Gogledd Cymru, a\u2019r Trefnydd, Lesley Griffiths: \u201cRwy\u2019n falch o\u2019r ffordd y mae ein diwydiant bwyd a diod wedi cynnal eu busnes yn ystod cyfnod anodd a chythryblus."}, {"text_idx": "#000015", "text": "\u201cRydym i gyd am weld y sector yn tyfu ymhellach ac mae\u2019r ymgyrch hon yn taflu goleuni ar y rolau a\u2019r cyfleoedd amrywiol, cyffrous a gwerth chweil sy\u2019n hanfodol i\u2019n diwydiant bwyd a diod yma yng Nghymru."}, {"text_idx": "#000016", "text": "\u201cGydag effaith y pandemig yn parhau i lywio gwerthusiad pobl o amgylchiadau a llwybrau gyrfa, mae llawer o resymau dros ddewis gyrfa yn y diwydiant hwn sy\u2019n datblygu\u2019n gyflym. Gyda cyflogau sy\u2019n codi ac sy\u2019n gystadleuol yn ogystal a\u0302 llawer o gyfleoedd ar gyfer hyfforddiant a thwf, gall swydd yn y diwydiant bwyd a diod fod yn yrfa am oes.\u201d"}, {"text_idx": "#000017", "text": "Mae diwydiant bwyd a diod Cymru yn ffynnu ac nid yn unig yn rhoi bwyd ar fwrdd y genedl, ond hefyd yn rhoi Cymru ar y llwyfan byd-eang gyda\u2019i chynnyrch sy\u2019n amlwg yn rhyngwladol. Nod Llywodraeth Cymru yw cynyddu gwerth y sector i \u00a38.5bn yn ogystal a\u0302 chynyddu nifer y gweithwyr yn y sector sy\u2019n derbyn Cyflog Byw Cymru i 80%, erbyn 2025."}, {"text_idx": "#000018", "text": "Wrth geisio creu un o\u2019r cadwyni cyflenwi mwyaf cyfrifol yn amgylcheddol ac yn gymdeithasol yn y byd, bu diddordeb enfawr mewn bwyd a diod o Gymru yn y DU a thu hwnt, gyda gweithgynhyrchwyr a busnesau ledled Cymru yn ymateb yn gyflym i\u2019r galw cynyddol."}, {"text_idx": "#000020", "text": "Mae bwrdd swyddi newydd Gweithlu Bwyd Cymru yn fyw ac yn llawn cyfleoedd i\u2019r rhai sy\u2019n chwilio am yrfa newydd neu wahanol. Mae gwefan yr ymgyrch hefyd yn cynnig llawer o gymorth, cyngor ac arweiniad i helpu i lywio\u2019r gwahanol gyfleoedd gyrfa a meysydd busnes a allai fod o ddiddordeb i\u2019r rhai sy\u2019n dymuno archwilio ymhellach."}, {"text_idx": "#000021", "text": "Dywedodd Gweinidog yr Economi, Vaughan Gething: \u201cGan gydnabod gwerth y bobl sy\u2019n cynnal eu busnes a phwysigrwydd meithrin doniau a datblygu sgiliau, mae cwmni\u0308au bwyd a diod yng Nghymru yn buddsoddi mewn pobl drwy greu cyfleoedd i unigolion ledled Cymru."}, {"text_idx": "#000022", "text": "\u201cMae\u2019r sector bwyd wrth wraidd yr economi sylfaenol ac rydym i gyd yn dibynnu ar gyflenwad cyson a dibynadwy o fwyd i archfarchnadoedd ac ar ein platiau. Mae\u2019r diwydiant yn hanfodol i ffyniant economi Cymru yn y dyfodol a bydd yr ymgyrch hon yn bwysig o ran denu newydd-ddyfodiaid a diogelu\u2019r sector yn y dyfodol.\u201d"}, {"text_idx": "#000024", "text": "\u201cBydd yr ymgyrch hefyd yn helpu busnesau i adeiladu ar fomentwm trawsnewid diwydiant bwyd a diod Cymru ar gyfer y dyfodol\u201d"}, {"text_idx": "#000025", "text": "Yn allweddol i lwyddiant ac enw da safle Budweiser Brewing ym Magwyr yng Nghasnewydd, yw ei weithlu medrus ac amrywiol iawn o dros 500 o weithwyr. Mae\u2019r cwmni\u2019n parhau i fuddsoddi i helpu ei weithwyr i ddatblygu sgiliau newydd sy\u2019n chwarae rhan bwysig yn nyfodol y busnes a\u2019i gymuned."}, {"text_idx": "#000030", "text": "Ambitious council housing programme unveiled in Powys"}, {"text_idx": "#000033", "text": "Police action imminent as motorists flout the law in Haverfordwest town centre streets"}]